Document ID: /roh_data/filtered/fineweb-2-filterrobots_roh.jsonl.gz/31166

Telechargiar uss
politbox - l'app da quiz
per las elecziuns naziunalas
L’app vegn per ordinari installada en la lingua dal telefonin. Legì qua co midar la lingua da l’app en rumantsch.
politbox – l'app tar las elecziuns naziunalas. Fa il test da tia savida davart la Svizra e gioga cunter tes amis! I ta spetgan temas captivants e dumondas che vegnan actualisadas d’in cuntin. Ed il meglier: politbox pos ti giugar en tut las linguas svizras ed en englais. Uschia pos ti cumparegliar tia savida cun quella da tes amis, ma era cun quella da giugaders da l'entira la Svizra.
Bainvegni tar politbox. Sin la pagina d'entrada pos ti selecziunar, sche ti vuls giugar live cunter amis, ubain sche ti vuls testar tia savida tar in tema specific. En pli vesas là direct las novissimas sfidas e pos envidar ulteriuras persunas a politbox.
L'embarass da la schelta: Sin la survista dals temas pos tscherner tes quiz e tes tema preferì. Fin l'atun 2015 chattas là cuntinuadamain novs temas.
Sche ti na vuls betg giugar cunter l'ura, mabain cunter in auter utilisader da politbox, lura es ti qua al gist lieu. Ti has 3 pussaivladads per giugar: sfidar amis da Facebook, tschertgar auters utilisaders cun il num concret ubain sfidar in adversari per casualitad. En pli vesas sin questa survista, sch'insatgi t'ha sfidà ad in nov gieu en tia absenza, e ti pos era ta laschar mussar l'evaluaziun dals gieus passads.
Nus ta faschain 3 differents tips da dumondas da savida: dumondas da "gist ubain sbaglià", dumondas da schazegiar, dumondas cun pliras propostas offeridas.
Suenter mintga gieu survegns immediat ina evaluaziun da tias respostas. Questa pos ti era cundivider cun tes amis. Sche ti giogas cunter tes amis, pos ti era gudagnar in bonus da savida custaivel.
Ils 18 d'october 2015 elegian votantas e votants da la Svizra in nov parlament. SRF, RTS, RSI, RTR e SWI sviluppan da cuminanza in gieu, en il qual ti pos mussar tge che ti sas e tge che ti patratgas. Pertge ch'en la politica vai per tai!
Suandar politbox
politbox vegn tar tai! A partir mez matg essan nus en gir en tut la Svizra - forsa er en tia regiun. Nus ans allegrain da tia visita.
Qua vegn publitgada la proxima fermada da la tura dal bus.
Has ti dumondas pertutgant la politbox? Prenda si contact cun nus: <email-pii>
Dapli politbox